Vi var åtte stykker som besøkte dette huset i en uke, fire barn og fire voksne. Huset er optimalt for seks personer, men to stykker sov på komfortable sofaer i stuen, som var redd opp da vi kom.
Vi ankom sent, men ble møtt personlig ved huset. Noe utfordrende å finne frem i veldig trange veier når det var mørkt, bruk google maps. :) Det var vann og melk i kjøleskapet, og huset var ellers klart for at vi kunne legge oss med en gang.
Dagen etter våknet vi til en formidabel utsikt fra det fine uteområdet. Barna har brukt bassenget flittig, og de voksne har kost seg med lange kvelder på terrassen. Huset er moderne, veldig godt oppusset, og har alt man trenger.
Vertene var en veldig sjarmerende familie som var veldig tilgjengelige. De kom med en velkomstgave med mat og vin morgenen etter, og huset og sengetøy ble vasket i løpet av perioden.
Alt i alt har dette vært et av de aller beste Airbnb vi har bodd på, og vi takker for oss etter en fantastisk uke.